**2276 SVEUČILIŠTE J. J. STROSSMAYERA U OSIJEKU - PREHRAMBENO TEHNOLOŠKI FAKULTET**

**Obrazloženje općeg dijela financijskog plana za 2025. godinu**

**Prihodi i primici**

Planirani ukupni prihodi za 2025. godinu iznose 5.240.519,00 EUR, a sastavljeni su od sljedećih izvora:

* Opći prihodi i primici (izvor 11) određeni su prema zadanim limitima u iznosu od 4.189.308,00 EUR.
* Ostali prihodi za posebne namjene (izvor 43) iznose 315.000,00 EUR i odnose se na prihode od naplaćenih školarina te doznaka nadležnog Sveučilišta u Osijeku temeljem uplata iz prethodnih godina.
* Vlastiti prihodi (izvor 31) planirani su u iznosu od 134.664,00 EUR, a uključuju prihode od prodaje knjiga i prihode koje Fakultet ostvaruje na tržištu, kao što su kotizacije za znanstveno-stručne skupove u organizaciji Fakulteta, sponzorstva, te usluge analize.
* Ostale pomoći (izvor 52) iznose 576.091,00 EUR, i obuhvaćaju prihode na temelju obavijesti Hrvatske zaklade za znanost (za projekte) i Ministarstva poljoprivrede (za stipendije) o tekućim prijenosima između proračunskih korisnika.

Projekcija prihoda za 2026. godinu iznose 5.064.496,00 EUR, dok je za 2027. godinu planirano 4.979.679,00 EUR.

**Rashodi i izdaci**

* Ukupni planirani rashodi za 2025. godinu iznose 5.114.133,00 EUR, pri čemu se najveći dio tih sredstava usmjerava na plaće zaposlenika i pokrivanje režijskih troškova. Znanstvena oprema financira se iz projektnih sredstava, a dodatna edukacija zaposlenika omogućava se sudjelovanjem na seminarima i kongresima.
* Projekcija rashoda za 2026. godinu iznosi 5.038.692,00 EUR, dok je za 2027. godinu predviđen iznos od 5.018.362,00 EUR.
* U okviru izvora 52, iznos od 230.000,00 EUR odnosi se na doznaku Ministarstva poljoprivrede za stipendiranje studenata u proračunskom okviru za razdoblje 2025-2027. godine

**Ukupne i dospjele obveze**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 448.601,61EUR | 401.924,04EUR |
| Dospjele obveze | 0,00 EUR | 325,00 EUR |